b'\n_START_ARTICLE_\nAlojzij \xc5\xbditko\n_START_SECTION_\n\xc5\xbdivljenje in delo\n_START_PARAGRAPH_\nDru\xc5\xbeina se je leta 1915 preselila v Ljubljano. Tu je 1924 kon\xc4\x8dal klasi\xc4\x8dno gimnazijo in 1929 bogoslovje. Po kon\xc4\x8danem \xc5\xa1tudiju je bi v ljubljanski \xc5\xa1kofiji kaplan in tajnik (1929-1935), nato kaplan v \xc5\xa0en\xc4\x8durju (1936-1940/1941) ter do nem\xc5\xa1ke okupacije aprila 1941 \xc5\xbeupnik v Tr\xc5\xbei\xc4\x8du. Med vojno je bil spiritual v Baragovem semeni\xc5\xa1\xc4\x8du v Ljubljani. Maja 1945 je od\xc5\xa1el v Avstrijo, bil tu do 1949 kaplan v Lienzu in Oberlienzu. Leta 1949 se je preselil v Zdru\xc5\xbeene dr\xc5\xbeave Amerike. V krajih Santa Rosa (Kalifornija) in Oakland je bil do leta 1963 kaplan, nato v letih 1963\xe2\x88\x921970 \xc5\xbeupnik v Rodeu (Kalifornija) ter do upokojitve 1984 ponovno kaplanv Oaklandu. V vseh krajih v katerih je po vojni slu\xc5\xbeboval je deloval v prosveti, v Kaliforniji pa je skrbel tudi za slovenske izseljence.'